kung susukatin sa gayong anyo ang daong ng pamahalaan ay masasabing nawawala ang pagkapagong at nagiging alimango sa tuwing malalapit ang isang panganib. ngunit kapitan, bakit tumutungo sa dakong iyan ang inyong mga mangmang na timonel? ang tanong na pagalit ng babai. sapagkat doon ay napakababaw, ali ang sagot na malumanay ng kapitan at ikinindat ang mata. naugali na ang ganito ng kapitan upang sabihin wari sa kaniyang mga salita, na dahandahang lumabas: marahan, marahang marahan! kalahating tulin ng makina, ba, kalahating tulin! ang paalipustang tutol ni aling victorina bakit hindi boong tulin? sapagkat maglalayag tayo sa mga palayang iyan, ali, ang walang katinagtinag na sagot ng kapitan na sabay ang paglabi upang ituro ang bukid; makalawang kumindat. ang aling victorinang ito ay kilala dahil sa kaniyang mga kasagwaan at mga himaling.